CELEX: C2005/281/47
Language: et
Date: 2005-11-12 00:00:00
Title: Kohtuasi T-320/05: 23. augustil 2005 esitatud hagi — Maccanti versus Euroopa majandus- ja sotsiaalkomitee

12.11.2005   
            
            
               ET
            
            
               Euroopa Liidu Teataja
            
            
               C 281/25
            
         23. augustil 2005 esitatud hagi — Maccanti versus Euroopa majandus- ja sotsiaalkomitee
   (Kohtuasi T-320/05)
   (2005/C 281/47)
   Kohtumenetluse keel: prantsuse
   Pooled
   
      Hageja: Sandra Maccanti (Woluwe-St-Pierre, Belgia) (esindaja: advokaat L. Vogel)
   
      Kostja: Euroopa majandus- ja sotsiaalkomitee
   Hageja nõuded
   
               —
            
            
               tühistada ametisse nimetava asutuse 11. mai 2005. aasta (teatatud 13. mail 2005) otsus, millega jäeti rahuldamata hageja 22. märtsi 2005. aasta kaebus, milles ta vaidlustab eelnevalt 7. juulil 2004 sõlmitud ajutise teenistuja lepingu pikendamisel 23. detsembril 2004 temale määratud palgaastme;
            
         
               —
            
            
               samuti tühistada vajalikus osas otsus, mis määratleb ajutise teenistuja töötamise pikendamise lepingus kindlaksmääratud palgaastme;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja võeti Euroopa majandus- ja sotsiaalkomiteesse tööle ajutise teenistujana alates 1. jaanuarist 2004 esialgse tähtajaga kuud kuud. Lepingut pikendati seejärel perioodiks 7. juuli 2004 kuni 31. detsember 2004. Pikendamisel määrati ta palgaastme B*4 teise järku, mis hiljem detsembris 2004 muudeti edutamise käigus palgaastmeks B*4/3.
   Hageja kutsuti 23. detsembril 2004 sõlmima uut lepingut, millega pikendatakse tema töötamist kuni 31. detsembrini 2006. Uues lepingus oli tema palgaastmeks määratletud B*3/1.
   Käesolevas hagis vaidlustab hageja ebasoodsama palgaastme. Ta viitab Euroopa Ühenduste teistele ametnikele rakendatavate teenistustingimuste artiklite 8 ja 15 rikkumisele. Hageja sõnul tuleneb nendest sätetest, et ajutise teenistuja lepingu pikendamine tähendab üksnes selle mõjude ajalist pikendamist ning järelikult ei saa teenistuja palgaastet pikendamise käigus muuta.
   Muu hulgas viitab hageja mittediskrimineerimise põhimõtte rikkumisele, väites, et mõnedel kostja ajutistel teenistujatel säilis nende lepingu pikendamisel varasem palgaaste, samuti õiguspärasele ootusele.